3 दिन बाद एफआईआर कराने अधिकारी ने दिया आवेदन
होशंगाबाद| मैजिक इंक का उपयोग करने वालो के विरुद्ध प्रशासन ने प्रकरण दर्ज कराने के शुक्रवार को आवेदन दिया। जिला खनिज अधिकारी शशांक शुक्ला ने कोतवाली में आवेदन देकर मैजिक इंक का उपयोग करने वालों पर प्रकरण दर्ज करने आवेदन दिया। अवैध उत्खनन के साथ पहली बार मैजिक इंक का प्रयोग का मामला 28 फरवरी को सामने आया। कोतवाली टीआई महेंद्र सिंह चौहान ने बताया आवेदन मिला है। मामले की जांच करेंगे वरिष्ठ अधिकारियों के मार्गदर्शन में मामला जांच रिपोर्ट आने के बाद दर्ज किया जाएगा। खनिज अधिकारी ने वाहन चालक धमेंद्र बाबूलाल निवासी मछवाई, कृष्णा ब्रदर्स इटारसी,खदान पट्टा धारक मोनू यादव पनारी बुदनी और डंपर मालिक राकेश मालवीय पर प्रकरण दर्ज करने के लिए लिखा है।
hin_Deva hin_Deva